রাজ্যের মানুষ যাতে সরকারি পরিষেবা ঠিক সময়ে পান, তা নিশ্চিত করতে জন পরিষেবা অধিকার আইন তৈরি করে মমতা বন্দ্যোপাধ্যায়ের সরকার। সেই আইন ২০১৩ সালের ১ নভেম্বর থেকে কার্যকর হয়েছে।
আপনি কি এটাও জানেন যে নির্দিষ্ট সময়ের মধ্যে আপনাকে পরিষেবা দিতে না পারলে জরিমানা হবে সংশ্লিষ্ট সরকারি আধিকারিকের? সেই জরিমানা দৈনিক ২৫০ টাকা, সর্বোচ্চ হাজার টাকা পর্যন্ত। সংশ্লিষ্ট অফিসারের সার্ভিস বুকেও বিষয়টি তোলা হবে। আবার নির্দিষ্ট সময়ের আগেই কেউ কাজ শেষ করলে তার জন্য আর্থিক পুরস্কারও আছে আইনে। তাঁর সার্ভিস বুকেও উল্লেখ থাকবে। পুরোটা নিয়ন্ত্রণ করবে ক্রেতা সুরক্ষা দফতর।

বিহার, মধ্যপ্রদেশ, রাজস্থান, কর্নাটকে আগেই এই আইন ছিল। পরে পশ্চিমবঙ্গেও চালু হয়েছে। কিন্তু আপনি জানেন কি কোন পরিষেবা কতদিনের মধ্যে আপনার প্রাপ্য?
আরও পড়ুন
নাগরিক পরিষেবা আইনের সুযোগ নেবেন কী করে? 
ভূমি ও ভূমিসংস্কার, স্কুল শিক্ষা, উচ্চ শিক্ষা, কারিগরি শিক্ষা, পরিবহণ, খাদ্য ও সরবরাহ, পঞ্চায়েত ও গ্রামোন্নয়ন, কৃষি, সংখ্যালঘু উন্নয়ন, পুর ও নগরোন্নয়ন, স্বাস্থ্য ও পরিবার কল্যাণ এবং অনুন্নত শ্রেণি দফতরের পরিষেবা এই আইনের আওতায় আছে। বিস্তারিত জানতে দেখেত পারেন রাজ্যের www.publicservicesright.in ওয়েব সাইট।
কোন পরিষেবা কত দিনে?




সংখ্যালঘুদের শিক্ষা ঋণ, মেরিট কাম মিনস্ স্কলারশিপ, পোস্ট ম্যাট্রিক স্কলারশিপ, হাজি মহম্মদ মহসিন স্কলারশিপ ৩-৬ মাস।
এনবিসিএফডিসি’র টার্ম লোন ৩ মাস।
নতুন রেশন কার্ড পেতে, রেশন কার্ডে নাম, ঠিকানা, বয়স বা পরিবারের কর্তার নাম বদল করতে, নষ্ট হলে, হারিয়ে গেলে ডুপ্লিকেট রেশন কার্ড পেতে ৩০ দিন।